|  |  |
| --- | --- |
|  |  |

**УПРАВА ЗА АГРАРНА ПЛАЋАЊА** МИНИСТАРСТВА ПОЉОПРИВРЕДЕ, ШУМАРСТВА И ВОДОПРИВРЕДЕ на основу члана 54. Закона о државним службеницима (,,Службени гласник РС”, бр. 79/05, 81/05 - исправка, 83/05 - исправка, 64/07, 67/07 - исправка, 116/08, 104/09, 99/14, 94/17, 95/18 и 157/20), члана 9. став 1. Уредбе о интерном и јавном конкурсу за попуњавање радних места у државним органима („Службени гласник РС“, брoj 2/19 и 67/21) и Закључка Комисије за давање сагласности за ново запошљавање и додатно радно ангажовање код корисника јавних средстава 51 Број: 112-6102/2021од 29.06.2021.године, оглашава

**ЈАВНИ КОНКУРС ЗА ПОПУЊАВАЊЕ ИЗВРШИЛАЧКИХ РАДНИХ МЕСТА**

 **I Орган у коме се радна места попуњавају**: Управа за аграрна плаћања, Београд, Булевар краља Александра број 84.

**II Радна места која се попуњавају:**

**1. Радно место за успостављање Интегрисаног система управљања и контроле (IACS)**, у звању самостални саветник, Одсек за успостављање и управљање Интегрисаним системом управљања и контроле, Сектор за послове координације, међународне сарадње и Интегрисаног система управљања и контроле- 1 извршилац.

**Опис послова:** Припрема податке и елементе неопходне за израду пројеката финансираних из средстава претприступне помоћи ЕУ који се односе на увођење IACS; реализује пројекте из средстава претприступне помоћи ЕУ и билатералних донатора који се односе на увођење наведеног система; координира израду саставних делова IACS; дефинише елементе и припрема податке неопходне за израду геопросторног апликативног система за обраду јединственог захтева за подстицаје; координира успостављање и вођење Интерног регистра корисника;сарађује са другим организационим јединицама Управе у процесу израде IACS; даје предлоге за информатичка решења у вези са израдом наведеног система; обавља и друге послове по налогу шефа Одсека.

**Услови:** Стечено високо образовање из научне области математичке науке или из научне области организационе науке или из стручне области геодетско инжењерство или из научне области правне науке или из научне области економске науке, на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 5 година, положен државни стручни испит, као и потребне компетенције за рад на радном месту.

**Место рада:** Београд

**2. Радно место за припрему успостављања Интегрисаног система управљања и контроле (IACS),** у звању саветник,Одсек за успостављање и управљање Интегрисаним системом управљања и контроле, Сектор за послове координације, међународне сарадње и Интегрисаног система управљања и контроле - 1 извршилац.

**Опис послова:** Помаже у припреми података и елемената неопходних за израду предлога пројеката финансираних из средстава претприступне помоћи ЕУ који се односе на увођење IACS; учествује у реализацији пројеката из средстава претприступне помоћи ЕУ и билатералних донатора који се односе на увођење наведеног система; координира израду саставних делова IACS; учествује у припреми података и елемената неопходних за израду геопросторног апликативног система за обраду јединственог захтева за подстицаје; припрема материјал за сарадњу са другим организационим јединицама Управе у процесу израде IACS; припрема предлоге за информатичка решења у вези са израдом наведеног система; обавља и друге послове по налогу шефа Одсека.

**Услови:** Стечено високо образовање из научне области математичке науке или из научне области организационе науке или из стручне области геодетско инжењерство или из научне области правне науке или из научне области економске науке, на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, као и потребне компетенције за рад на радном месту.

**Место рада:** Београд

**3. Радно место за техничку подршку корисницима Система идентификације земљишних парцела,** у звању саветник, Одељење за Систем идентификације земљишних парцела (LPIS), Сектор за послове координације, међународне сарадње и Интегрисаног система управљања и контроле - 3 извршиоца.

 **Опис послова:** Обавља стручне послове везане за успостављање, вођење и ажурирања LPIS; ради на реализацији пројеката из средстава претприступне помоћи ЕУ и билатералних донатора који се односе на увођење LPIS; учествује у припреми и спровођењу обука запослених у регионалним/локалним канцеларијама за коришћење апликације; учествује у планирању, развијању и одржавању система за подршку корисницима („help-desk“); надзире рад корисника апликације LPIS; учествује у припреми приручника за рад са апликацијом LPIS; учествује у кампањи информисања пољопривредних газдинстава за успостављање и ажурирање LPIS; припрема податке за потребе LPIS и сарађује са осталим запосленима на успостављању, одржавању и ажурирању LPIS; обавља и друге послове по налогу начелника Одељења.

**Услови:** Стечено високо образовање из научне области биотехничке науке или научне области математичке науке или из научне области организационе науке или из стручне области геодетско инжењерство, на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, као и потребне компетенције за рад на радном месту.

**Место рада:** Београд

**4. Радно место за одобравање пројеката из програма међународних подстицаја пољопривредне политике,** у звању саветник**,** Одељење за одобравање пројеката из програма међународних подстицаја пољопривредне политике, Сектор за одобравање пројеката -5 извршилаца.

**Опис послова:** врши административну обраду захтева пристиглих по основу правилника за доделу подстицаја из ИПАРД фондова; спроводи оцену економске одрживости подносиоца захтева и инвестиције односно пројекта који је предмет захтева путем оцене пословног плана; врши послове регистрације пристиглих захтева у интерним евиденцијама; спроводи контролу над поступком бодовања и учествује у изради ранг листе; врши проверу реализације претходног пројекта ; учествује у праћењу реализације одобрених инвестиција; учествује у откривању и спречавање неправилности и превара; обавља и друге послове по налогу начелника Одељења.

**Услови:** Стечено високо образовање из научне односно стручне области у оквиру образовно-научног поља природно-математичких, техничко-технолошких или друштвено-хуманистичких наука, на основним академским студијама од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама или из научне области ветеринарске науке на интегрисаним академским студијама, специјалистичким академским студијама, специјалистичким струковним студијама,односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, као и потребне компетенције за рад на радном месту.

**Место рада:** Београд

**5. Радно место за спровођење програма међународних подстицаја пољопривредне политике,** у звању саветник, Одељење за одобравање пројеката из програма међународних подстицаја пољопривредне политике, Сектор за одобравање пројеката - 4 извршиоца.

**Опис послова:** врши административну обраду захтева пристиглих по основу правилника за доделу подстицаја из ИПАРД фондова; спроводи анализу и проверу понуда; врши рачунање прихватљивих трошкова за предметну инвестицију ; попуњава табеле за праћење и евалуацију у циљу правовременог извештавања управљачког тела о напретку спровођења програма; спроводи поступак бодовања и израђује ранг листу; учествује у изради интерних евиденција у виду појединачних регистара; обавља и друге послове по налогу начелника Одељења.

**Услови:** Стечено високо образовање из научне односно стручне области у оквиру образовно-научног поља природно-математичких, техничко-технолошких или друштвено-хуманистичких наука, на основним академским студијама од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама или из научне области ветеринарске науке на интегрисаним академским студијама, специјалистичким академским студијама, специјалистичким струковним студијама,односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, као и потребне компетенције за рад на радном месту.

**Место рада:** Београд

**6. Радно место за рад са референтним ценама,** у звању саветник, Одељење за референтне цене, Сектор за одобравање пројеката - 2 извршиоца.

**Опис послова:** Врши проверу примене здравог финансијског управљања у спровођењу мера руралног развоја; обезбеђује изворе информација за утврђивање референтне цене, вођење и ажурирање података о референтним ценама; прикупља податке од органа државне управе, јавних институција и стручних установа у вези израде референтних цена; учествује у истраживању тржишта у случају да у бази референтних цена нема довољно података о цени за одређени производ или услугу; утврђује референтне цене по предвиђеној процедури; уређује податке о референтним ценама; израђује извештаје из делокруга рада Одељења; обавља и друге послове по налогу начелника Одељења.

**Услови:** Стечено високо образовање из научне односно стручне области у оквиру образовно-научног поља природно-математичких, техничко-технолошких или друштвено-хуманистичких наука, на основним академским студијама од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама или из научне области ветеринарске науке на интегрисаним академским студијама, специјалистичким академским студијама, специјалистичким струковним студијама,односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, као и потребне компетенције за рад на радном месту.

**Место рада:** Београд

**7. Радно место за спровођење поступка набавки по ПРАГ правилима,** у звању саветник, Група за набавке по ПРАГ правилима, Сектор за одобравање пројеката - 1 извршилац.

**Опис послова:** припрема и спроводи поступак јавних набавки у складу са правилима дефинисаним у Приручнику Европске комисије под називом „Практични водич кроз процедуре уговарања“; припрема приручник за ИПАРД мере у којима ће се примењивати ПРАГ правила; израђује контролне листе за прву контролу тендерске документације и осталих аката; подноси извештаје другој контроли; припрема писма одобрења за спровођење поступка набавке (када набавку не спроводи Управа); проверава испуњеност услова у првој контроли за закључење и измену уговора; припрема налоге за раскид уговора; објављује потребне огласе на EuropeAid интернет страницама и Службеном гласнику Европске уније; обавља и друге послове по налогу руководиоца Групе**.**

**Услови:** Стечено високо образовање из научне односно стручне области у оквиру образовно-научног поља друштвено-хуманистичких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, као и потребне компетенције за рад на радном месту.

**Место рада:** Београд

**8. Радно место за одобравање плаћања,** у звању саветник, Одељење за одобравање плаћања из програма међународних подстицаја пољопривредне политике, Сектор за одобравање плаћања подстицаја - 2 извршиоца.

**Опис послова:** Испуњава одговарајуће контролне листе за проверу испуњености услова за доделу подстицаја предвиђених прописима; учествује у изради процедуре за радне процесе у поступку административне обраде захтева за исплату; израђује недељне извештаје о исплаћеним захтевима лицу задуженом за послове извештавања; врши анализу извештаја са контроле на лицу места; спроводи процедуре за израчунавање износа који ће подносиоцу захтева бити исплаћен попуњавањем табеле за калкулацију; израђује Ауторизационо писмо и одлуке о одобравању захтева за исплату; обавља и друге послове по налогу начелника Одељења.

**Услови:** Стечено високо образовање из научне односно стручне области у оквиру образовно-научног поља природно-математичких, техничко-технолошких или друштвено-хуманистичких наука, на основним академским студијама од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама или из научне области ветеринарске науке на интегрисаним академским студијама, специјалистичким академским студијама, специјалистичким струковним студијама,односно на основним студијама у трајању од најмање четири године или специјалистичким студијама на факултету , радно искуство у струци од најмање 3 године, положен државни стручни испит, као и потребне компетенције за рад на радном месту.

**Место рада:** Београд

**9. Радно место контролор коришћења подстицаја,** у звању саветник, Одељење за контролу на лицу места, Сектор за контролу на лицу места - 2 извршиоца.

**Опис послова:** Врши контролу на лицу места: пре одобравања (нулта), пре исплате и након исплате (ex-post) у складу са Правилницима о додели подстицаја, а на основу анализе ризика и случајног избора; врши преглед општих и појединачних аката, евиденција и друге пословне документације, пословних просторија, објеката, постројења, уређаја, опреме, предмета и роба код корисника подстицаја и по потреби код других лица која су непосредно или посредно повезана са корисником подстицаја; учествује у изради извештаја и информација о извршеним контролама; спроводи контролу коришћења додељених подстицаја из ИПАРД фондова; прикупља податке за израду годишњих програма и тромесечних планове контрола подстицаја; даје предлоге за измене и допуне методолошких и других упутстава за јединствено поступање у контроли; обавља и друге послове по налогу начелника Одељења.

**Услови:** Стечено високо образовање из научне области биотехничке науке (дипл. инжењер пољопривреде, мастер инжењер пољопривреде, специјалиста инжењер пољопривреде, специјалиста струк. инжењер пољопривреде) или из научне области економске науке или из стручне области грађевинско инжењерство или из стручне области машинско инжењерство, на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама или из научне области ветеринарске науке на интегрисаним академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, као и потребне компетенције за рад на радном месту.

**Место рада:** Београд

**10. Радно место за спровођење програма мера посебних подстицаја,** у звању саветник, Одељење за посебне подстицаје и мере руралног развоја, Сектор за подстицаје у пољопривреди и руралном развоју - 2 извршиоца.

**Опис послова:** учествује у припреми конкурса за одобравање мера посебних подстицаја; припрема административно исправне захтеве за контролу на лицу места; прегледа комплетност конкурсне документације и врши административну обраду захтева; води евиденцију и припрема извештаје о броју примљених, обрађених, одбијених или одобрених пројеката/захтева; учествује у изради нових и ажурирању постојећих водича за кориснике посебних подстицаја;учествује у изради процедура и приручника за рад;обавља и друге послове по налогу начелника Одељења

**Услови:** Стечено високо образовање из научне односно стручне области у оквиру образовно-научног поља природно-математичких, техничко-технолошких или друштвено-хуманистичких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, или из научне области ветеринарске науке на интегрисаним академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, као и потребне компетенције за рад на радном месту.

**Место рада:** Београд

**11. Радно место систем администратор,** у звању саветник, Одсек за техничку и системску подршку, Одељење за програмска и системска решења, Сектор за информационе технологије - 1 извршилац.

**Опис послова:** Имплементира и прати примену безбедносних мера и метода у заштити информационог система Управе; анализира рад информационог система и даје предлоге за корекције и унапређења; учествује у пројектима чија реализација захтева хардверску, комуникациону или системску подршку; врши мониторинг и корекције хардверских, комуникационих и системских ресурса Управе и предузима мере за отклањање застоја и унапређење система; администрира сервере разних намена, радне станице и друге хардверске уређаје; израђује сигурносне и резервне копије података са одређених сервера и радних станица; надзире коришћење хардвера и системског и апликативног софтвера; обавља послове конфигурисања мрежне активне опреме; обавља и друге послове по налогу шефа Одсека.

**Услови:** Стечено високо образовање из научне односно стручне области у оквиру образовно-научног поља природно-математичких или техничко-технолошких или друштвено-хуманистичких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, као и потребне компетенције за рад на радном месту.

**Место рада:** Београд

**III Компетенције које се проверавају у изборном поступку:**

Сагласно члану 9. Закона о државним службеницима, кандидатима при запошљавању у државни орган, под једнаким условима, доступна су сва радна места и избор кандидата се врши на основу провере компетенција.

Изборни поступак спроводи се из више обавезних фаза у којима се проверавају опште функционалне, посебне функционалне и понашајне компетенције и фазе у којој се спроводи интервју са комисијом.

Кандидатима који учествују у изборном поступку прво се проверавају опште функционалне компетенције.

**Провера општих функционалних компетенција** за сва извршилачка радна места:
1.  „Организација и рад државних органа РС“ - провераваће се путем теста (писано).
2.   „Дигитална писменост“ - провераваће се решавањем задатака  (практичним радом на рачунару).
3. „Пословна комуникација“- провераваће се писаном симулацијом.

**Напомена:** У погледу провере опште функционалне компетенције „Дигитална писменост“ (поседовању знања и вештина у основама коришћења рачунара, основама коришћења интернета, обради текста и табела, табеларне калкулације), ако учесник конкурса поседује важећи сертификат, потврду или други одговарајући доказ о поседовању знања и вештина из наведених области, на траженом нивоу и жели да на основу њега буде ослобођен тестирања компетенције – Дигитална писменост, неопходно је да уз пријавни образац (уредно и у потпуности попуњен у делу \*Рад на рачунару), достави и тражени доказ у оригиналу или овереној фотокопији.

Комисија може одлучити да се кандидату изврши провера наведене компетенције, ако увидом у достављени доказ не може потпуно да оцени поседовање ове компетенције.
Информације o материјалимa за припрему кандидата за проверу општих функционалних компетенција могу се наћи на сајту Службе за управљање кадровима, [www.suk.gov.rs](http://www.suk.gov.rs).

**Провера посебних функционалних компетенција:**

Након пријема извештаја о резултатима провере општих функционалних компетенција, међу кандидатима који су испунили мерила за проверу општих функционалних компетенција, врши се провера посебних функционалних компетенција и то:

**За радно место под редним бројем 1**:

- посебна функционална компетенција за радно место страни језик (енглески језик, ниво Б1) - провераваће се писано путем теста;

- посебна функционална компетенција за област рада послови управљања програмима и пројектима финансираним из фондова ЕУ - релевантни правни и стратешки оквир ЕУ (Уредба ЕУ бр. 1306/2013 Европског парламента и већа и Делегирана Уредба Комисије ЕУ 640/2014) - провераваће се путем усмене симулације;

- посебна функционална компетенција за област рада студијско-аналитички послови (прикупљање и обрада података из различитих извора, укључујући и способност критичког вредновања и анализирања доступних информација) - провераваће се путем писане симулације;

- посебнa функционалнa компетенцијa за радно место - прописи из надлежности и организације органа (Закон о пољопривреди и руралном развоју) - провераваће се путем усмене симулације;

 - посебнa функционалнa компетенцијa за радно место - технике прикупљања и обраде података (Excel, напредни ниво, Access база података, напредни ниво) - провераваће се путем писане симулације.

**За радно место под редним бројем 2:**

- посебна функционална компетенција за радно место - страни језик (енглески језик, ниво Б1) - провераваће се писано путем теста;

- посебна функционална компетенција за област рада послови управљања програмима и пројектима финансираним из фондова ЕУ - релевантни правни и стратешки оквир ЕУ (Уредба ЕУ бр. 1306/2013 Европског парламента и већа и Делегирана Уредба Комисије ЕУ 640/2014) - провераваће се путем усмене симулације;

- посебна функционална компетенција за област рада студијско-аналитички послов (прикупљање и обрада података из различитих извора, укључујући и способност критичког вредновања и анализирања доступних информација) - провераваће се путем писане симулације;

- посебнa функционалнa компетенцијa за радно место - прописи из надлежности и организације органа (Закон о пољопривреди и руралном развоју) - провераваће се путем усмене симулације;

 - посебна функционална компетенција за радно место - технике прикупљања и обраде података (Excel, напредни ниво, Access база података, основни ниво) - провераваће се путем писане симулације.

**За радно место под редним бројем 3:**

- посебна функционална компетенција за радно место - страни језик (енглески језик, ниво Б1) - провераваће се писано путем теста;

- посебна функционална компетенција за област рада послови управљања програмима и пројектима финансираним из фондова ЕУ - релевантни правни и стратешки оквир ЕУ (Уредба ЕУ бр. 1306/2013 Европског парламента и већа и Делегирана Уредба Комисије ЕУ 640/2014) ) - провераваће се путем усмене симулације;

- посебна функционална компетенција за област рада студијско-аналитички послови (прикупљање и обрада података из различитих извора, укључујући и способност критичког вредновања и анализирања доступних информација) – провераваће се путем писане симулације;

- посебнa функционалнa компетенцијa за радно место - прописи из надлежности и организације органа (Закон о пољопривреди и руралном развоју) - провераваће се путем усмене симулације;

 - посебна функционална компетенција за радно место - технике прикупљања и обраде података (Excel, напредни ниво) - провераваће се путем писане симулације.

**За радно место под редним бројем 4:**

- посебна функционална компетенција за радно место - страни језик (енглески језик, ниво Б1) - провераваће се писано путем теста;

- посебна функционална компетенција за област рада управно-правни послови (општи управни поступак) - провераваће се путем усмене симулације;

- посебна функционална компетенција за радно место професионално окружење, прописи и акти из надлежности и организације органа (Секторски споразум између Владе Републике Србије и Европске комисије о механизмима примене финансијске помоћи уније РС у оквиру инструмента за претприступну помоћ у области подршке пољопривреди и руралном развоју (ИПАРД) и Закон о пољопривреди и руралном развоју) - провераваће се путем усмене симулације.

**За радно место под редним бројем 5:**

- посебна функционална компетенција за радно место - страни језик (енглески језик, ниво Б1) - провераваће се писано путем теста;

- посебна функционална компетенција за област рада управно-правни послови (општи управни поступак) - провераваће се путем усмене симулације;

- посебна функционална компетенција за радно место професионално окружење, прописи и акти из надлежности и организације органа (Секторски споразум између Владе Републике Србије и Европске комисије о механизмима примене финансијске помоћи уније РС у оквиру инструмента за претприступну помоћ у области подршке пољопривреди и руралном развоју (ИПАРД) и Закон о пољопривреди и руралном развоју) - провераваће се путем усмене симулације.

**За радно место под редним бројем 6:**

- посебна функционална компетенција за радно место - страни језик (енглески језик, ниво Б1) - провераваће се писано путем теста;

- посебна функционална компетенција за радно место професионално окружење, прописи и акти из надлежности и организације органа (Закон о пољопривреди и руралном развоју и Правилник о методологији утврђивања релевантних цена инвестиције за обрачун ИПАРД подстицаја) - провераваће се путем усмене симулације;

- посебна функционална компетенција за радно место - технике прикупљања и обраде података (Excell напредни ниво, Access напредни ниво, анализа садржаја) - провераваће се путем писане симулације.

**За радно место под редним бројем 7:**

- посебна функционална компетенција за радно место - страни језик (енглески језик, ниво Ц1) - провераваће се писано путем теста;

- посебна функционална компетенција за радно место професионално окружење, прописи и акти из надлежности и организације органа (Секторски споразум између Владе Републике Србије и Европске комисије о механизмима примене финансијске помоћи уније РС у оквиру инструмента за претприступну помоћ у области подршке пољопривреди и руралном развоју (ИПАРД) и Закон о пољопривреди и руралном развоју) - провераваће се путем усмене симулације;

- посебна функционална компетенција за радно место релевантни прописи из делокруга радног места (Приручник Европске комисије ,,Практични водич кроз процедуре уговарања“) - провераваће се путем усмене симулације.

**За радно место под редним бројем 8:**

- посебна функционална компетенција за радно место страни језик (енглески језик, ниво Б1) - провераваће се писано путем теста;

- посебна функционална компетенција за област рада управно-правни послови (општи управни поступак) - провераваће се путем усмене симулације;

 - посебна функционална компетенција за радно место професионално окружење, прописи и акти из надлежности и организације органа (Закон о пољопривреди и руралном развоју, Секторски споразум између Владе Републике Србије и Европске комисије о механизмима примене финансијске помоћи Уније Републици Србији у оквиру инструмента за претприступну помоћ у области подршке пољопривреди и руралном развоју (ИПАРД) и ИПАРД програм за Републику Србију за период 2014-2020. године) - провераваће се путем усмене симулације.

**За радно место под редним бројем 9:**

- посебна функционална компетенција за област рада студијско-аналитички послови (прикупљање и обрада података из различитих извора, укључујући и способност критичког вредновања и анализирања доступних информација) - провераваће се путем усмене симулације;

 **-** посебна функционална компетенција за радно место професионално окружење, прописи и акти из надлежности и организације органа (Секторски споразум између Владе Републике Србије и Европске комисије о механизмима примене финансијске помоћи уније РС у оквиру инструмента за претприступну помоћ у области подршке пољопривреди и руралном развоју (ИПАРД), ИПАРД програм за Републику Србију за период 2014-2020.године, Закон о пољопривреди и руралном развоју) - провераваће се путем усмене симулације;

**-** посебне функционалне компетенције за радно место – возачка дозвола Б категорије - провераваће се увидом у документ.

**Напомена:** Учесник конкурса је дужан да оверену фотокопију возачке дозволе „Б“ категорије достави уз пријавни образац.

**За радно место под редним бројем 10:**

- посебна функционална компетенција за област рада управно-правни послови (општи управни поступак) - провераваће се путем писане симулације;

- посебна функционална компетенција за радно место прописи и акти из надлежности и организације органа (Закон о пољопривреди и руралном развоју, Закон о подстицајима у пољопривреди и руралном развоју) - провераваће се путем писане симулације;

- посебна функционална компетенција за радно место релевантни прописи из делокруга радног места (Правилник о упису у регистар пољопривредних газдинстава и обнови регистрације, као и о условима за пасивни статус пољопривредног газдинства и правилници којима се ближе уређују услови и начин остваривања права на подстицаје у области посебних подстицаја и мера руралног развоја) - провераваће се путем писане симулације.

**За радно место под редним бројем 11:**

- посебна функционална компетенција за област рада информатички послови (TCP/IP и MS Windows, информациона безбедност) - провераваће се путем писане симулације;

- посебне функционалне компетенције за радно место – Софтвер (CISCO L2 i L3, Windows Server) - провераваће се путем писане симулације;

- посебне функционалне компетенције за радно место – Опрема (Lenovo, HP, Fujitsu desktop i laptop) - провераваће се путем писане симулације.

**Напомена за сва радна места за која је предвиђена провера знања страног језика**: Ако учесник конкурса поседује важећи сертификат, потврду или други одговарајући доказ о знању енглеског језика, на траженом нивоу, и жели да на основу њега будете ослобођен тестирања компетенције знање страног језика, неопходно је да уз пријавни образац (уредно и у потпуности попуњен у делу \* Знање страних језика који су тражени конкурсом), достави и тражени доказ у оригиналу или овереној фотокопији.

Комисија може одлучити да се кандидату изврши провера наведене компетенције, ако увидом у достављени доказ не може потпуно да оцени поседовање ове компетенције.

**Провера понашајних компетенција** за сва извршилачка радна места:

Понашајне компетенције (управљање информацијама, управљање задацима и остваривање резултата, оријентација ка учењу и променама, изградња и одржавање професионалних односа, савесност, посвећеност и интегритет) - провераваће се путем психометријских тестова, узорка понашања и интервјуа базираном на компетенцијама.

**Интервју** са комисијом и вредновање кандидата:

Процена мотивације за радна радном месту и прихватање вредности државних органа-провераваће се путем интервјуа са комисијом (усмено).

**IV Адреса на коју се подноси попуњен образац пријаве:** Пријаве на конкурс шаљу се поштом на адресу Управе за аграрна плаћања, Булевар краља Александра број 84, 11050 Београд или се подносе непосредно на писарници Управе за аграрна плаћања, Булевар краља Александра број 84, 11050 Београд, са назнаком **„За јавни конкурс за попуњавање извршилачких радних места”**.

**V Лицe задуженo за давање обавештења о конкурсу:** Николета Брковић Предојевић, тел: 011/3107-040 у периоду од 10,00 до 12,00 часова.

**VI Општи услови за запослење:** држављанство Републике Србије; да је учесник конкурса пунолетан; да учеснику конкурса раније није престајао радни однос у државном органу због теже повреде дужности из радног односа и да није осуђиван на казну затвора од најмање шест месеци.

**VII  Рок за подношење пријава:** Рок за подношење пријава је 8 дана и почиње да тече наредног дана од дана објављивања јавног конкурса у периодичном издању огласа Националне службе за запошљавање.

**VIII Пријава на јавни конкурс** врши се на Обрасцу пријаве који је доступан на интернет презентацији Службе за управљање кадровима и Управе за аграрна плаћања или у штампаној верзији на писарници Управе за аграрна плаћања, Булевар краља Александра број 84, 11050 Београд.

Приликом предаје пријаве на јавни конкурс пријава добија шифру под којом подносилац пријаве учествује у даљем изборном поступку. Шифра пријаве уноси се у образац пријаве након што комисија састави списак кандидата међу којима се спроводи изборни поступак. Подносилац пријаве се обавештава о додељеној шифри у року од три дана од пријема пријаве, достављањем наведеног податка на начин који је у пријави назначио за доставу обавештења.

Кандидати који желе да конкуришу на више радних места, попуњавају пријавни образац за свако радно место посебно.

**IX Докази које прилажу кандидати који су успешно прошли фазе изборног поступка пре интервјуа са Конкурсном комисијом:** оригинал или оверена фотокопија уверења о држављанству; оригинал или оверена фотокопија извода из матичне књиге рођених; оригинал или оверена фотокопија дипломе којом се потврђује стручна спрема; оригинал или оверена фотокопија доказа о положеном државном стручном испиту за рад у државним органима (кандидати са положеним правосудним испитом уместо доказа о положеном државном стручном испиту, подносе доказ о положеном правосудном испиту), оригинал или оверена фотокопија доказа о радном искуству у струци (потврда, решење и други акти из којих се види на којим пословима, у ком периоду и са којом стручном спремом је стечено радно искуство).

Државни службеник који се пријављује на јавни конкурс, уместо уверења о држављанству и извода из матичне књиге рођених подноси решење о распоређивању или премештају на радно место у органу у коме ради или решење да је нераспоређен.

Сви докази се прилажу у оригиналу или у фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).

Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.

**Напомена:**
Законом о општем управном поступку („Службени гласник РС“, број 18/16 и 95/18 - аутентично тумачење) прописано је, између осталог, да су органи у обавези да по службеној дужности, када је то непходно за одлучивање у складу са законским роковима, бесплатно размењују, врше увид, обрађују и прибављају личне податке о чињеницима садржаним у службеним евиденцијама, осим ако странка изричито изјави

да ће податке прибавити сама.

Документа о чињеницама о којима се води службена евиденција су: уверење о држављанству, извод из матичне књиге рођених, уверење о положеном државном стручном испиту за рад у државним органима / уверење о положеном правосудном испиту. Потребно је да учесник конкурса у делу  Изјава\* у обрасцу пријаве, заокружи на који начин жели да се прибаве његови подаци из службених евиденција.

**X Рок за подношење доказа:** Кандидати који су успешно прошли претходне фазе изборног поступка, пре интервјуа са Конкурсном комисијом позивају се да у року од  пет (5) радних дана од дана пријема обавештења доставе наведене доказе који се прилажу у конкурсном поступку.

Кандидати који не доставе наведене доказе који се прилажу у конкурсном поступку, односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка.
Докази се достављају на наведену адресу Управе за аграрна плаћања.

Кандидати који конкуришу на више радних места, која се разликују у погледу тражених доказа о дужини радног искуства у струци (потврда, решење и други акти из којих се види на којим пословима, у ком периоду и са којом стручном спремом је стечено радно искуство), дужни су да их доставе, у оригиналу или овереној фотокопији, према услову о дужини радног искуства у струци из радних места на која конкуришу.

**XI Врста радног односа:** За сва радна места радни однос заснива се на неодређено време.

**XII Датум и место провере компетенција учесника конкурса у изборном поступку:**
Са учесницима конкурса чије су пријаве благовремене, допуштене, разумљиве, потпуне и који испуњавају услове предвиђене огласом о јавном конкурсу, на основу података наведених у обрасцу пријаве на конкурс, изборни поступак ће се спровести, почев од 15. новембра 2021. године, о чему ће учесници конкурса бити обавештени на контакте (бројеве телефона или email адресе), које су навели у својим пријавама.

Провера општих функционалних и понашајних компетенција  обавиће се у Служби за управљање кадровима, у Палати „Србија“ Нови Београд, Булевар Михајла Пупина број 2. (источно крило). Провера посебних функционалних компетенција и интервју са Конкурсном комисијом обавиће се у просторијама Управе за аграрна плаћања, Булевар Михајла Пупина 113А, 11070 Нови Београд. Учесници конкурса који су успешно прошли једну фазу изборног поступка обавештавају се о датуму, месту и времену спровођења наредне фазе изборног поступка на контакте (бројеве телефона или email адресе), које наведу у својим обрасцима пријаве.

**Напомене:**Као државни службеник на извршилачком радном месту може да се запосли и лице које нема положен државни стручни испит, али је дужно да га положи у прописаном року. Положен државни стручни испит није услов, нити предност за заснивање радног односа. Пробни рад је обавезан за све који први пут заснивају радни однос у државном органу. Пробни рад за радни однос на неодређено време траје шест месеци. Државни службеник на пробном раду, који је засновао радни однос на неодређено време и државни службеник који је засновао радни однос на неодређено време а који нема положен државни стручни испит, полаже државни стручни испит у року од шест месеци од дана заснивања радног односа.

Неблаговремене, недопуштене, неразумљиве или непотпуне пријаве биће одбачене.
Јавни конкурс спроводи Конкурсна комисија коју је именовао директор Управе за аграрна плаћања.

Овај конкурс се објављује на интернет презентацији (www.uap.gov.rs) и огласној табли Управе за аграрна плаћања; на интернет презентацији Службе за управљање кадровима (www.suk.gov.rs), на порталу е-управе, на интернет презентацији, огласној табли и периодичном издању огласа Националне службе за запошљавање.

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.